Vi har en stikkelsbærbusk, som hvert forår ser sund ud: Blomstrer, får masser af bær og nye skud. Men derefter går det galt. Først forsvinder bladene på de nye skud, og senere resten af bladene på busken. Stikkelsbærrene står helt nøgne tilbage og udvikler sig helt normalt. Som nævnt forsvinder bladene, de falder ikke bare af, så der må være tale om en snylter.


På forhånd tak!


Grete K.


Bladene falder af stikkelsbærbusken
Hej Grete


Beskrivelsen af stikkelsbærbuskene tyder på at det er larver som er på spil.  
Almindeligt på stikkelsbærbuske er stor stikkelsbærhveps. Når æggene er klækket kommer larverne som er skadevolderne.  
De æder alle grønne blade og skud som beskrevet. De går uden om stikkelsbærrene.  
   
Lidt mere sjælden er stor eller lille frostmåler, symptomerne er de samme som beskrevet under stikkelsbærhvepsen.  
   
Kan der gøres noget?   
Der findes intet godkendt middel. Jeg har prøvet først at undersøge bladenes over-og undersider  
for larver. Det kan lade sig gøre at indsamle og tilintegøre larver. En kold vandstråle kan også fjerne nogle af larverne.  
Ellers kan et gl.gartnerråd virke på larverne ( virker også på bladlus).  
2 cl husholdningssprit + 2 cl. flydende brun sæbe opløses i 1 l. lunkent vand. Ryst det god og sprøjt det med en forstøver-  
sprøjte på blad over- og undersider.  
  


